钦定古今图书集成/明伦汇编/人事典/第071卷 > 《方言》 > 《安贫》
## 钦定古今图书集成/明伦汇编/人事典/第071卷 > 《方言》 > 《安贫》

夫贫者士之常。孔子曰：“士志于道而耻恶衣恶食者
未足与议也。”是故贤者乐道君子不忧安德而忘贫
好礼而不慑虽曲肱饮水其乐只且在瓮牖绳枢，何
贱之有。至乃韬光处晦研精笃学居四壁之陋无卒
岁之储诵《坟》《典》以自得秉耒耜而忘倦甘自烦辱曾
不屑虑非夫造圣哲之域蕴道德之富则何以在穷
能固。立志不回，无陨获之累，而成名于世者哉。《传》所
谓“一亩之宫而无谄仕。”《诗》之述“衡门之下，可以栖迟”，
斯可尚矣。